Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
26 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index แกว่งตัวในกรอบแคบบริเวณ 1,504-1,513 จุด ก่อนปิดภาคเช้าที่ระดับ 1,509.05 จุด +0.89 จุด (+0.06%) ด้วยมูลค่าการซื้อขายที่เพิ่มขึ้นมาที่ 14,191.11 ลบ.
– Most Positive Impact: PTTGC (+0.36 จุด)/ PTT (+0.30 จุด)/ IVL (+0.26 จุด)
– Most Negative Impact: U (-0.60 จุด)/ DTAC (-0.44 จุด)/ KBANK (-0.26 จุด)
จุดสังเกต: ดัชนีเคลื่อนไหวสลับบวกลบโดยมีหุ้นกลุ่ม Energy Petro และ Bank ช่วยพยุงตลาด ขณะเดียวกัน การปรับตัวลงของหุ้นกลุ่ม Property และ Food เป็นปัจจัยกดดันดัชนี
 
แนวโน้มตลาดบ่าย
– มีโอกาสฟื้นตัวกลับขึ้นไปทดสอบ 1,515-1,520 จุด – ตัวเลขส่งออกเดือนเม.ย.ที่หดตัวต่ำกว่าตลาดคาด (ก.พาณิชย์รายงานยอดส่งออกเดือนเม.ย.หดตัว -1.7% ต่ำกว่าตลาดคาดที่ -3.3%) เป็นปัจจัยบวกที่น่าจะสนับสนุนให้ตลาดหุ้นไทยในช่วงบ่ายมีโอกาสฟื้นตัวขึ้นไปทดสอบ 1,515-1,520 จุด อย่างไรก็ตาม การฟื้นตัวของตลาดขึ้นไปที่กรอบแนวต้านบริเวณ 1,520-1,540 จุด ยังมีความเสี่ยงที่อาจจะทำให้ตลาดเผชิญการแกว่งผันผวนหรือปรับถอยลงมา จาก 1) วิกฤตหนี้กรีซ (กรีซจะต้องได้รับเงินช่วยเหลือจากกลุ่มยูโรภายในเดือนนี้เพื่อชำระหนี้ IMF ในเดือนมิ.ย.), 2) อัตราผลตอบแทนของพันธบัตรที่มีโอกาสปรับตัวขึ้น และ 3) การฟื้นตัวของเศรษฐกิจไทยที่อาจจะอ่อนแอ (วันศุกร์นี้ ธปท.จะรายงานตัวเลขเศรษฐกิจเดือนเม.ย.) (แนวต้าน: 1,515-1,520 // แนวรับ: 1,505-1,500)
– หุ้นแนะนำภาคบ่าย: เก็งกำไร BA (เข้าคำนวณ MSCI Small Cap และได้ประโยชน์จากราคาน้ำมันที่น่าจะขยับลงอีกครั้งในช่วงนี้), KCE (ตัวเลขส่งออกเดือนเม.ย.แข็งแกร่งกว่าคาดและมีแนวโน้มเป็นบวกในเดือนถัดไป + ค่าเงินบาทที่พลิกกลับมาอ่อนค่า)
 
คำแนะนำ
– กลยุทธ์: “เก็งกำไรรายตัวระยะสั้น” เรายังคงมุมมองระมัดระวังสำหรับช่วง 1 เดือนข้างหน้าเช่นเดิม ดังนั้น กลยุทธ์การลงทุนจึง แนะนำเพียงการเลือกเก็งกำไรหุ้นรายตัวที่มีผลการดำเนินงานฟื้นตัวชัดเจน และมีปัจจัยบวกในครึ่งปีหลัง หรือมีปัจจัยผลักดันเฉาพตัว (อาทิ การเข้าคำนวณในดัชนีสำคัญๆ)
 
Trading Idea
– Opportunity Day: (26 พ.ค.) TVD ARROW PJW TVT //(27 พ.ค.) NWR LIT // (28 พ.ค.) COL AH PYLON BJC // (2 มิ.ย.) MEGA CNT S PTG BA // (3 มิ.ย.) TUF APCO TRC DEMCO // (4 มิ.ย.) TASCO SEAFCO JSP SAWAD EFORL AIT MBKET // (5 มิ.ย.) EASON NCH SAT GPSC SGP
 
 
ประเด็นจับตา/ติดตาม
– (-) ภาวะเงินทุนต่างชาติ – การกลับมา Short สัญญา SET50 Index futures ของต่างชาติต่อเนื่องเป็นวันที 2 ท่ามกลางค่าเงินบาทที่ชะลอการแข็งค่า อาจชะลอแรงซื้อสุทธิของต่างชาติ